ספק, שהעיר תלˉאביב קסמה לדריו ממבט ראשון. כבר עכשיו רצה להמשיך ולסייר במעלה רחוב אלנבי. הוא חש שהוא פשוט רוצה "לבלוע" את העיר, אך השק הכביד עליו במקצת וגם הדוד ונטורה ואשתו לינה ציפו לבואם של השלושה בסביבות שעת הצוהריים. "היידה אברמיקו, איה, הדוד ונטורה מחכה לנו" - האיץ בשניים. איה, אשר הכירה פחות או יותר את רחובות העיר תלˉאביב, הובילה את השניים לעבר "דרך הביטחון". שמשם ניתן היה להגיע לביתו של הדוד ונטורה, בשכונת מונטיפיורי.  בעוד שלושתם נכנסים אל פאתי השכונה, הבחינו בהתקהלות קטנה של מספר אנשים, אשר עקבו אחר מעשיו של איש אחד. תוך כדי שהם מתקרבים אל אזור ההתקהלות, נקלטו שלושתם בעדשת המצלמה המוצבת על גבי כן גבוה, כשהם צועדים היישר לכיוון הצלם, על מזוודותיהם ושק תפוחי האדמה. היה זה לא אחר מאשר הצלם, נתן אקסלרוד, אשר עמד מאחורי המצלמה וניסה לצלם סרט דוקומנטרי אודות החיים בשכונה תלˉאביבית טיפוסית. וכך, מבלי שהתכוונו, הפכו שלושת "הקיבוצניקים" לניצבים בסרט. איה פצחה מייד בחיוך רחב ונופפה בידה אל מול המצלמה. הרי לא כל יום מצלמים אותה. מייד חלף במוחה הרהור - "אולי אהיה יום אחד שחקנית מפורסמת